कांडा जेल नंबर-1 के वार्ड नौ के 10 गुणा 15 फुट के आकार वाले सेपरेट (एकांत) सेल में बंद है। बताया जा रहा है कि उसे जेल में बंद कैदियों से बहुत डर लगता है। इसलिए सुरक्षा के लिहाज से उसे आम कैदियों से दूर रखा जाता है। वह किसी से ज्यादा बातचीत भी नहीं करता। ऑफ द रिकॉर्ड अधिकारी बताते हैं कि कांडा सुबह छह बजे गिनती के लिए कैदियों की लाइन में नहीं लगता। सुबह मॉर्निग वॉक करता है। इसके बाद कैंटीन से मंगाया चाय-नाश्ता करने के बाद अपने सेल में ही टीवी देखता है। इसके अलावा वह अखबारों में अपने बारे में छपी खबरों को पढ़ने के लिए उत्सुक दिखता है।